กองทัพบก แจ้งเลื่อนการสอบนักเรียนเตรียมทหารในส่วนของกองทัพบกและเหล่าทัพประจำปี 2563
กองทัพบก แจ้งเลื่อนการสอบนักเรียนเตรียมทหารในส่วนของกองทัพบกและเหล่าทัพประจำปี 2563พันเอกหญิง ศิริจันทร์ งาทอง รองโฆษกกองทัพบก เปิดเผยว่า ตามที่มีกำหนดการจัดสอบคัดเลือก นักเรียนเตรียมทหารของเหล่าทัพประจำปี 2563 โดยในวันเสาร์ที่ 21 มีนาคม 2563 เป็นการสอบในส่วนของกองทัพอากาศ และในวันอาทิตย์ที่ 22 มีนาคม 2563 เป็นการสอบในส่วนของกองทัพบก ณ มหาวิทยาลัยธรรมศาสตร์ ศูนย์รังสิตนั้น เพื่อเป็นการป้องกันและสอดคล้องกับสถานการณ์โรคติดเชื้อไวรัส COVID-19 ในขณะนี้ กองทัพบกจึงขอประกาศเลื่อนการสอบคัดเลือกเข้าเป็นนักเรียนเตรียมทหาร ในส่วนของกองทัพบก ในวันที่ 22 มีนาคม 2563 ออกไปก่อนโดยไม่มีกำหนดสำหรับ การสอบนักเรียนเตรียมทหารในส่วนของ กองทัพอากาศ กองทัพเรือ และสำนักงานตำรวจแห่งชาติ ก็ได้ประกาศเลื่อนการสอบเช่นเดียวกัน ทั้งนี้ ผู้สมัครและผู้ปกครองสามารถติดตามข้อมูลความคืบหน้าได้จากสถานศึกษาของเหล่าทัพที่ดำเนินการสอบคัดเลือก